Беларускі гістарычны агляд (часопіс)

«Белару́скі гістары́чны агля́д» (Belarusian historical review) — недзяржаўны незалежны навуковы часопіс, прысвечаны гісторыі Беларусі і актуальнаму стану беларускай гістарыяграфіі. Галоўны рэдактар — Генадзь Сагановіч.

Пачаў выходзіць у 1994 годзе. Да 2004 года выдаваўся ў Мінску. З 2006 года выдаецца пры Еўрапейскім гуманітарным універсітэце. Часопіс змяшчае артыкулы, агляды, рэцэнзіі, архіўныя матэрыялы і інфармацыйныя зацемкі па беларускай і ўсходнееўрапейскай гісторыі без храналагічных абмежаванняў. Рэзюмэ на англійскай, нямецкай мовах.

 Бібліятэка БГА 
Кніжная серыя  «Бібліятэка БГА» была заснавана ў 1999 годзе. Спецыялізуецца на выданні актуальных гістарычных даследаванняў, твораў замежнай беларусікі, а таксама на публікацыі гістарычных крыніц (дакументаў, успамінаў і інш.). Некаторыя выданні даступныя для запампоўкі.

 Літаратура 


 Спасылкі 





Катэгорыя:Часопісы Беларусі
Катэгорыя:Часопісы на беларускай мове
Катэгорыя:Гістарычныя часопісы
Катэгорыя:1994 год у Беларусі